Innocentius, episcopus, servus servorum Dei, dilectis filiis abbati et conventui Quinciacensibus Cisterciensis ordinis, salutem et apostolicam benedictionem, etc. Eapropter, dilecti in Domino filii, vestris justis postulationibus grato concurrentes assensu, usum duarum quadrigarum equis quatuor trahendarum in nemoribus de Crusiaco a bone memorie comitibus Nivernensibus domui vestre, intuitu pietatis, concessum; domum quoque de Trecis et molendinum de Argentunaco, cum pertinentiis suis, a nobili muliere domina Neellarum vobis collata, sicut ea juste ac sine controversia possidetis, vobis et per vos successoribus vestris auctoritate apostolica confirmamus, et presentis scripti patrocinio communimus. Nulli ergo omnino hominum liceat hanc nostre confirmationis paginam infringere, etc. Datum, Anagnie, II nonas februarii, pontificatus nostri anno quarto. Collatio fit: Signé C. MACEUS et BIGUERNE.